Case ID: 1109667
Sentence 183: İş materiallarındakı Bakı şəhəri Sabunçu Rayon Polis İdarəsinin 12-ci Polis Şöbəsinin tərtib etdiyi 2019-cu il 17 yanvar tarixli protokoldan görünür ki, Təqsirləndirilən şəxs 2019-cu il yanvarın 17-də Bakı şəhəri, Sabunçu rayonu, Sabunçu qəsəbəsi, Mayakovski küçəsində yerləşən evinin yanında saxlanaraq Bakı şəhəri Sabunçu Rayon Polis İdarəsinin 12-ci Polis Şöbəsinə gətirilmiş, Azərbaycan Respublikasının CPM-də nəzərdə tutulan hüquq və vəzifələri izah olunandan sonra üzərində video çəkilişlə şəxsi axtarış aparılarkən əynindəki göy rəngli cins şalvarın sağ yan cibindən bir ədəd siqaretin gümüşü kağızına bükülmüş, içərisində qəhvəyi rəngli, spesifik iyə malik, toz şəkilli yığını təqdim etməklə aşkarlanan kütlənin heroin olduğunu, narkotik vasitəni Bakı şəhərinin Xətai rayonundakı ərazisində yerləşən «Ağ şəhər» yaşayış kompleksinin yaxınlığında 2019-cu il yanvarın 16-da üzdən tanıdığı, şəxsiyyəti haqqında məlumatı olmayan şəxsdən 80 manata aldığını bildirmiş, içərisində narkotik vasitə heroinə oxşar maddə olan siqaretin gümüşü kağızına bükülmüş bir ədəd büküm məhkəmə-kimyəvi ekspertizaya göndərilməsi üçün zərfə qoyulub möhürlənərək qablaşdırılmış, videçəkiliş disk şəklində protokola əlavə olunmuşdur (cild 1, i/v 9-11).İş materiallarındakı Azərbaycan Respublikası Səhiyyə Nazirliyinin Respublika Narkoloji Mərkəzinin tərtib etdiyi 2019-cu il 17 yanvar tarixli 1/315 nömrəli protokoldan görünür ki, həmin tarixdə saat 450 radələrində keçirilmiş müayinə zamanı Təqsirləndirilən şəxs heroin qəbul etdiyini demiş, onun sidiyində OPİ (tiryək) aşkar edilmiş, alkoqol qəbulu faktı müəyyən edilməmiş, sərxoşluq əlamətləri aşkara çıxarılmamışdır (cild 1, i/v 18).